জন জেমসন

জন আলেকজান্ডার জেমসন, এমবিই (জন্ম: ৩০ জুন, ১৯৪১) ব্রিটিশ ভারতের বোম্বেতে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। জন জেমসন কাউন্টি ক্রিকেটে ওয়ারউইকশায়ার দলে প্রতিনিধিত্ব করেন। দলে তিনি মূলতঃ শীর্ষ সারির ব্যাটসম্যান ছিলেন। এছাড়াও দলের প্রয়োজনে কার্যকরী অফ স্পিন কিংবা মিডিয়াম-পেস বোলিং করতেন।

 খেলোয়াড়ী জীবন 
১৯৭১ থেকে ১৯৭৫ সময়কালে ইংল্যান্ডের পক্ষে টেস্ট ও একদিনের আন্তর্জাতিক খেলেছেন। পাশাপাশি উইকেট-রক্ষণেও মাঝে-মধ্যে ভূমিকা রাখতেন। ডেরেক মারে আহত হলে রোহন কানহাই উইকেট-কিপার হন। অধিনায়ক এ.সি. স্মিথ তাকে বোলিংয়ের জন্য ডেকে পাঠান।Australia v England, Champions Trophy SF 2009, Commentary

ক্রিকেট সংবাদদাতা কলিন ব্যাটম্যান উল্লেখ করেছেন যে, বয়কট, এডরিচ ও অ্যামিসের যুগে জন জেমসন টেস্ট ক্রিকেটে কমই সুযোগ লাভ করেছেন। ফাস্ট বোলারদের বিপক্ষে লড়াকু দৃষ্টিভঙ্গীতে তিনি তার সেরা খেলা উপহার দিতে চেয়েছিলেন। দূর্ভাগ্যবশতঃ তার প্রথম চার ইনিংসের তিনটিতে রান-আউটের কবলে পড়েন। ইংল্যান্ডের একমাত্র ক্রিকেটার হিসেবে টেস্টের উভয় ইনিংসে রান-আউট হন। এছাড়াও, একমাত্র ক্রিকেটার হিসেবে জেমসন ধারাবাহিকভাবে টেস্টের তিন ইনিংসে এ ধরনের আউটের শিকার হন।

১৯৭১ সালে ভারতের বিপক্ষে তার টেস্ট অভিষেক ঘটে।England v India, 2nd Test, 1971 তন্মধ্যে দ্বিতীয় টেস্টে ৮২ রান করেছিলেন।England v India, 3rd Test, 1971 ১৯৭৩-৭৪ মৌসুমে ওয়েস্ট ইন্ডিজ সফরে তিনি আরও একটি তিন টেস্টের সিরিজসহ একটি ওডিআইয়ে খেলেছিলেন। কিন্তু ব্যক্তিগতভাবে তিনি তেমন সফলতা পাননি। ১৯৭৫ সালের ক্রিকেট বিশ্বকাপের দুইটি খেলায় অংশগ্রহণ করেন।

 কাউন্টি ক্রিকেট 
১৯৭৪ সালে এজবাস্টনে গ্লুচেস্টারশায়ার দলের বিপক্ষে তিনি প্রথম-শ্রেণীর ক্রিকেটে তার সর্বোচ্চ অপরাজিত ২৪০* রান সংগ্রহ করেন। রোহন কানহাইয়ের সাথে (২১৩*) দ্বিতীয় উইকেট জুটিতে অপরাজিত ৪৬৫ রান তোলেন। তাদের এ সংগ্রহ কাউন্টি ক্রিকেটে অদ্যাবধি অক্ষত রয়েছে।Warwickshire v Gloucestershire, 1974

তার ভাই টমাস জেমসন ১৯৭০ সালে ওয়ারউইকশায়ার এবং কেমব্রিজ বিশ্ববিদ্যালয় দলের পক্ষে খেলেন।

 কোচিং 
ভারত উপমহাদেশে জন্মগ্রহণ করায় তিনি সর্বদাই দক্ষিণ এশিয়ার ক্রিকেট সম্প্রসারণের দিকে মনোনিবেশ ঘটাতেন। এমসিসি দলের পক্ষে ১৯৭৮-৭৯ ও ১৯৮০-৮১ মৌসুমে দুইবার বাংলাদেশ সফর করেন। পরবর্তীকালে বাংলাদেশ ক্রিকেট দলে কোচের দায়িত্ব পালন করেন ও বাংলাদেশের ক্রিকেটের শুরুরদিকে উন্নয়নে সহায়তা করেন।

 তথ্যসূত্র 

 বহিঃসংযোগ 

Cricinfo player profile

বিষয়শ্রেণী:ইংরেজ ক্রিকেটার
বিষয়শ্রেণী:১৯৪১-এ জন্ম
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:ইঙ্গ-ভারতীয় ব্যক্তিত্ব
বিষয়শ্রেণী:যুক্তরাজ্যে ভারতীয় অভিবাসী
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:২০২৫-এ মৃত্যু